ddrg/super_eurlex huggingface dataset:
3.

Ak sa počas zasadnutia spoločného výboru plánuje prijať rozhodnutie o zmene protokolu podľa bodu 1, prijmú sa potrebné kroky, aby sa v pozícii stanovenej v mene Únie zohľadnili najnovšie štatistické, biologické a iné príslušné informácie, ktoré boli oznámené Komisii. Na uvedený účel a na základe uvedených informácií predložia útvary Komisie Rade alebo jej prípravným orgánom na zváženie a schválenie dokument, v ktorom sa uvedú podrobnosti navrhovanej pozície Únie, a to v dostatočnom predstihu pred príslušným zasadnutím spoločného výboru. V súvislosti s otázkami uvedenými v bode 1 písm. a) si schválenie plánovanej pozície Únie Radou vyžaduje kvalifikovanú väčšinu hlasov. V prípade ostatných otázok sa pozícia Únie navrhnutá v prípravnom dokumente považuje za schválenú, pokiaľ členské štáty v počte blokujúcej menšiny nevznesú námietku počas zasadnutia prípravného orgánu Rady, alebo do 20 dní od prijatia prípravného dokumentu, podľa toho, čo nastane skôr. Ak sa vznesie takáto námietka, vec sa predloží Rade. Ak v priebehu ďalších zasadnutí ani na mieste nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom. Komisia sa vyzýva, aby v náležitom čase prijala všetky potrebné kroky nadväzujúce na rozhodnutie spoločného výboru, a to v prípade potreby aj vrátane uverejnenia príslušného rozhodnutia v Úradnom vestníku Európskej únie a predloženia návrhu potrebného na vykonanie tohto rozhodnutia.
2.

Agentúry v členských štátoch vynaložia primerané úsilie na to, aby prijali hosťujúcich vedcov, inžinierov a technikov na spoluprácu so subjektmi, ktoré sú priamo zapojené do činností konzorcia Euro-Argo ERIC vo svojich laboratóriách.
(19)

Na účely tohto rozhodnutia a bez toho, aby bolo dotknuté právo v oblasti hospodárskej súťaže, by sa faktory uvedené v odôvodneniach 12 až 18 mali považovať za náznak toho, že táto činnosť je v Maďarsku vystavená hospodárskej súťaži. To je v súlade so stanoviskom (15) Maďarska. V dôsledku toho, keďže podmienky uvedené v článku 34 ods. 1 smernice 2014/25/EÚ sú splnené, by sa malo stanoviť, že smernica 2014/25/EÚ sa nebude vzťahovať na zákazky, ktorých cieľom je umožniť vykonávanie uvedenej činnosti v Maďarsku.
(1)

Podľa vykonávacieho rozhodnutia Komisie 2013/493/EÚ (2) do dvanásteho regiónu, v ktorom by sa zhromažďovanie a prenos údajov do vízového informačného systému (VIS) mali začať v prípade všetkých žiadostí o víza, patria Kostarika, Salvádor, Guatemala, Honduras, Nikaragua a Panama; do trinásteho regiónu patria Kanada, Mexiko a Spojené štáty; do štrnásteho regiónu patria Antigua a Barbuda, Bahamy, Barbados, Belize, Kuba, Dominika, Dominikánska republika, Grenada, Guyana, Haiti, Jamajka, Svätý Krištof a Nevis, Svätá Lucia, Svätý Vincent a Grenadíny, Surinam, Trinidad a Tobago a do pätnásteho regiónu patria Austrália, Fidži, Kiribati, Marshallove ostrovy, Mikronézia, Nauru, Nový Zéland, Palau, Papua-Nová Guinea, Samoa, Šalamúnove ostrovy, Východný Timor, Tonga, Tuvalu a Vanuatu.
(12)

Podľa článku 32 ods. 6 nariadenia (ES) č. 1290/2005 a na základe článku 10 nariadenia (ES) č. 885/2006 sa členské štáty môžu rozhodnúť nepokračovať vo vymáhaní. Takéto rozhodnutie možno prijať iba v prípade, že súhrn vzniknutých a predpokladaných nákladov je vyšší ako vymáhaná suma alebo ak je vymáhanie nemožné vzhľadom na to, že na základe vnútroštátneho práva došlo k zisteniu a uznaniu platobnej neschopnosti dlžníka alebo osôb právne zodpovedných za predmetnú nezrovnalosť. Ak sa dané rozhodnutie prijalo do štyroch rokov od dátumu prvého správneho alebo súdneho zistenia alebo do ôsmich rokov v prípade, že je vymáhanie predmetom vnútroštátneho súdneho konania, 100 % finančných dôsledkov nevykonaného vymáhania by sa malo uhradiť z rozpočtu EÚ. Sumy, ktoré sa členský štát rozhodol nevymáhať, ako aj súvisiace dôvody sa uvádzajú v súhrnných správach, ktoré dotknuté členské štáty predkladajú v súlade s článkom 32 ods. 3 nariadenia (ES) č. 1290/2005. Komisia by nemala na účel tohto rozhodnutia účtovať predmetné sumy dotknutým členským štátom a zodpovedajúce finančné dôsledky by sa teda mali uhradiť z rozpočtu EÚ. Na tento účel nie sú týmto rozhodnutím dotknuté prípadné ďalšie rozhodnutia o overení súladu, ktoré Komisia môže prijať podľa článku 32 ods. 8 nariadenia (ES) č. 1290/2005.
(17)

Skupina FHB je skupina, ktorú tvorí materská spoločnosť, FHB Mortgage Bank Co. Plc a dcérske spoločnosti v plnom vlastníctve materskej spoločnosti: FHB Commercial Bank Ltd., FHB Service Ltd., FHB Real Estate Ltd. a FHB Life Annuity Real Estate Investment Ltd. Pôsobí najmä na trhu hypotekárnych záložných listov. Na tomto trhu má FHB 23 % podiel (2009) a je druhým najväčším hráčom na maďarskom trhu (po banke OTP Bank so 74 % trhovým podielom). FHB má trhový podiel 4,6 % na trhu retailových hypoték a 0,6 % na trhu retailových vkladov.
(28)

Dánske orgány uvádzajú, že ak by sa o projekte viacúčelovej arény zistilo, že predstavuje štátnu pomoc, mala by sa vyhlásiť za zlučiteľnú s vnútorným trhom podľa článku 107 ods. 3 písm. c) zmluvy. Uvádzajú, že by sa mali zvážiť najmä nasledujúce skutočnosti: — existencia zlyhania trhu (projekt by nebol zrealizovaný bez spolufinancovania z verejných zdrojov), — spolufinancovanie z verejných zdrojov je obmedzené v miere, ktorá je prísne nevyhnutná na uskutočnenie projektu, — financovanie je použité výhradne na zriadenie (výstavbu) zariadenia, keďže následná prevádzka sa uskutoční za trhových podmienok, — výstavba týchto miest predstavuje zhmotnenie typickej zodpovednosti štátu voči širokej verejnosti a — viacúčelová aréna bude len vo veľmi nízkej miere konkurovať podujatiam, ktoré by sa inak konali na iných miestach v Kodani, pretože viacúčelová aréna bude poskytovať iné zariadenia.
(11)

Pomocou spoločnej hodnotiacej príručky by mal siete a ich členov pravidelne hodnotiť nezávislý subjekt hodnotenia vymenovaný Komisiou. V závere hodnotenia by sa mala vypracovať správa technického hodnotenia s uvedením podrobných informácií o tom, v akom rozsahu sa dosiahli ciele stanovené v článku 12 ods. 2 smernice 2011/24/EÚ a splnili kritériá a podmienky stanovené v delegovanom rozhodnutí 2014/286/EÚ. Takisto by v nej mali byť opísané výsledky a činnosť siete, ako aj príspevok jej členov. Negatívna hodnotiaca správa by mala byť pre členské štáty výzvou, aby sa dohodli na ukončení činnosti siete. Po hodnotení by sa malo sledovať, či je splnená požiadavka na minimálny počet poskytovateľov zdravotnej starostlivosti a členských štátov, aby bolo možné zachovať pridanú hodnotu siete v rámci Európskej únie.
(2)

Chorvátska republika poskytla 23. júla 2010 informácie a dôkazy o tom, že HRB vyhovuje požiadavkám nariadenia (ES) č. 391/2009. S prihliadnutím na to, že proces uznávania môže po podaní žiadosti trvať dlhší čas a že po pristúpení a do ukončenia procesu by chorvátska vláda nebola oprávnená delegovať štatutárne úlohy na HRB, začala Komisia prípravné fázy posudzovania HRB skôr, ako sa Chorvátsko stalo členským štátom Únie.
(138)

Ak by banky súhlasili so zmenou harmonogramu splácania existujúcich úverov pred zvýšením základného imania, bola by to známka toho, že veria, že sa spoločnosť Elan opäť môže stať životaschopnou. To sa však nestalo, naopak, jedna z bánk dokonca požiadala o súdny príkaz, aby mohla vymôcť splatenie pohľadávok spoločnosti Elan. Postoj banky možno považovať za prejav toho, že trh neveril tomu, že sa spoločnosť Elan opäť môže stať životaschopnou.
(9)

Keďže nie všetci občania Únie sú oboznámení s používaním služby eCall v celej EÚ, jej zavedeniu by mala predchádzať kampaň na zvýšenie informovanosti podporovaná Komisiou, v rámci ktorej by sa občanom objasnili výhody, funkcie a záruky ochrany údajov tohto nového systému. Kampaň by sa mala uskutočniť v členských štátoch a jej cieľom by malo byť informovanie používateľov o tom, ako tento systém správne používať a ako sa vyhnúť falošným poplachom.
(3)

Dohoda by sa mala podpísať v mene Únie a záverečný akt pripojený k tomuto rozhodnutiu by sa mal schváliť. Dohoda by sa mala čiastočne predbežne vykonávať v súlade s jej článkom 486, v ktorom sa stanovuje predbežné vykonávanie dohody pred jej nadobudnutím platnosti až do ukončenia postupov potrebných na jej uzavretie.
(2)

Reštriktívne opatrenia uvedené v rozhodnutí 2013/255/SZBP sa uplatňujú do 1. júna 2014. Na základe preskúmania uvedeného rozhodnutia by sa reštriktívne opatrenia mali predĺžiť do 1. júna 2015.
(6)

Zjednodušený režim ustanovený v tomto rozhodnutí by sa mal uplatňovať počas prechodného obdobia až do dátumu, ktorý stanoví rozhodnutie Rady, ako sa uvádza v článku 3 ods. 2 prvom pododseku aktu o pristúpení z roku 2003, pokiaľ ide o Cyprus, v článku 4 ods. 2 prvom pododseku aktu o pristúpení z roku 2005, pokiaľ ide o Bulharsko a Rumunsko, a v článku 4 ods. 2 prvom pododseku aktu o pristúpení z roku 2011, pokiaľ ide o Chorvátsko, a mali by sa naň vzťahovať prípadné prechodné ustanovenia, pokiaľ ide o doklady vydané pred týmto dátumom.
(10)

V článku 33 ods. 8 nariadenia Rady (ES) č. 1290/2005 sa uvádza, že pokiaľ sa vymáhanie na základe nezrovnalostí nevykonalo pred uzavretím programu na rozvoj vidieka, a to do štyroch rokov od dátumu prvého správneho alebo súdneho zistenia, alebo do ôsmich rokov v prípade, že je vymáhanie predmetom konania pred vnútroštátnymi súdmi, alebo pri uzavretí programu, ak tieto lehoty uplynú pred jeho uzavretím, 50 % finančných dôsledkov nevykonaného vymáhania na základe nezrovnalostí by mal znášať príslušný členský štát. Podľa článku 33 ods. 4 uvedeného nariadenia sú členské štáty povinné predložiť Komisii spolu s ročnými účtovnými závierkami aj súhrnnú správu o vymáhacích konaniach podniknutých na základe nezrovnalostí. Podrobné pravidlá plnenia povinnosti členských štátov vykazovať sumy, ktoré sa majú vymáhať, sú stanovené v nariadení (ES) č. 885/2006. Príloha III k uvedenému nariadeniu obsahuje tabuľku, ktorú mali členské štáty predložiť v roku 2014. Na základe tabuliek vyplnených členskými štátmi by Komisia mala rozhodnúť o finančných dôsledkoch situácií, keď sa vymáhanie na základe nezrovnalostí nevykonalo do štyroch, resp. ôsmich rokov. Na tento účel nie sú týmto rozhodnutím dotknuté prípadné ďalšie rozhodnutia o overení súladu, ktoré Komisia môže prijať podľa článku 33 ods. 5 nariadenia (ES) č. 1290/2005.
(12)

Z dôvodu rozmanitosti modelov VSZ, úloh a foriem poskytovania služieb je na členských štátoch, aby spomedzi vrcholového manažmentu VSZ nominovali do rady siete (ďalej len „rada“) jedného člena a jedného náhradníka. Podľa potreby by tento člen alebo náhradník mal v rade zastupovať aj ostatné VSZ z jeho členského štátu. V prípade, že členský štát nemôže z ústavných dôvodov nominovať len jednu VSZ, mali by sa určiť príslušné VSZ tak, aby ich počet zostal obmedzený na minimum, a bez toho, aby sa zmenilo pravidlo, že tento členský štát má jeden hlas v rade. Členovia rady by mali vynaložiť maximálne úsilie, aby zabezpečili, že názory a skúsenosti miestnych a regionálnych orgánov budú začlenené do činností siete, a aby takéto orgány boli informované o týchto činnostiach. Členovia rady by mali mať právomoc prijímať rozhodnutia v mene ich VSZ. S cieľom zabezpečiť zapojenie všetkých VSZ do siete by činnosti mali byť otvorené pre účasť VSZ zo všetkých úrovní.
9.

So zreteľom na predpisy 2.2 a 2.5 je pomoc poskytovaná systémom finančného zabezpečenia dostatočná na pokrytie: a) nevyplatených miezd a iných nárokov vlastníka lode voči námorníkovi podľa pracovnej zmluvy, príslušnej kolektívnej dohody alebo vnútroštátneho práva vlajkového štátu až do štyroch mesiacov neuhradených miezd alebo štyroch mesiacov takýchto neuhradených nárokov; b) všetkých primeraných výdavkov, ktoré námorníkovi vznikli, vrátane nákladov na repatriáciu uvedených v odseku 10 a c) základných potrieb námorníka, čo zahŕňa napríklad primeranú stravu, v prípade potreby oblečenie, ubytovanie, dodávky pitnej vody, palivo potrebné na prežitie na palube lode, potrebnú zdravotnú starostlivosť a iné oprávnené náklady alebo poplatky, a to od okamihu konania či nekonania, ktoré vyústilo do zanechania námorníka bez finančných prostriedkov a náležitej starostlivosti, až do jeho návratu domov.
(6)

V záujme dodržania prísnej rozpočtovej disciplíny a pri zohľadnení oznámenia Komisie zo 16. apríla 2010 o úprave stropov vlastných zdrojov a stropov viazaných rozpočtových prostriedkov v nadväznosti na rozhodnutie uplatňovať FISIM na účely vlastných zdrojov by mal strop vlastných zdrojov v prípade rozpočtových prostriedkov na platby predstavovať 1,23 % sumy HND členských štátov v trhových cenách a v prípade rozpočtových prostriedkov na záväzky 1,29 % sumy HND členských štátov. Tieto stropy sa zakladajú na európskom systéme účtov ESA 95 vrátane nepriamo meraných služieb finančného sprostredkovania (FISIM), keďže údaje založené na revidovanom európskom systéme účtov ustanovenom nariadením Európskeho parlamentu a Rady (EÚ) č. 549/2013 (1) („ESA 2010“) nie sú v čase prijatia tohto rozhodnutia k dispozícii. S cieľom zachovať objem finančných prostriedkov, ktoré má Únia k dispozícii, nezmenený, je vhodné upraviť tieto stropy vyjadrené v percentách HND. Tieto stropy by sa mali upraviť hneď po tom, ako všetky členské štáty zašlú svoje údaje na základe ESA 2010. V prípade akýchkoľvek zmien ESA 2010, ktoré by znamenali výraznú zmenu úrovne HND, by sa mali stropy pre vlastné zdroje a viazané rozpočtové prostriedky opätovne upraviť.
(5)

V roku 2009 nezávislí experti prijali správu o priebežnom hodnotení programu EDCTP1. Podľa stanoviska panela expertov program EDCTP1 poskytol jedinečnú platformu pre skutočný dialóg s africkými vedcami a začal preklenovať priepasť medzi severom a juhom v budovaní výskumných kapacít a poskytovaní príležitostí na vzdelávanie a pracovných príležitostí mladým africkým výskumným pracovníkom. Na základe tejto správy je potrebné vziať do úvahy určité otázky zásadné pre druhý program Partnerstva európskych a rozvojových krajín v oblasti klinického skúšania (ďalej len „program EDCTP2“): súčasný rozsah programu EDCTP1 sa musí zmeniť a rozšíriť; potenciál rozvojových krajín v oblasti rozumného správania a riadenia klinického skúšania by sa mal v prípade potreby ďalej rozvíjať a posilňovať, a to najmä pokiaľ ide o úlohu a vývoj komisií pre etické posúdenie a zodpovedajúce právne prostredie, mala by sa zlepšiť koordinácia, spolupráca a v prípade potreby by sa mala ďalej zlepšiť integrácia európskych národných programov; je potrebné posilniť a rozšíriť spoluprácu s ďalšími významnými verejnými a súkromnými partnermi vrátane farmaceutického priemyslu a verejno-súkromných partnerstiev, ako sú partnerstvá pre rozvoj produktov (ďalej len „PDP“), občianskej spoločnosti, mimovládnych organizácií a nadácií; mali by sa stanoviť jasné a transparentné pravidlá riadenia; mali by sa rozvíjať synergie s opatreniami európskej vonkajšej politiky, konkrétne v súvislosti s rozvojovou pomocou Únie; mali by sa objasniť a zjednodušiť pravidlá spolufinancovania a je potrebné posilniť nástroje monitorovania.
(21)

Spoločná realizácia programu AAL si vyžaduje realizačnú štruktúru. Zúčastnené štáty sa dohodli na realizačnej štruktúre pre program AAL a v roku 2007 zriadili „Združenie pre pomoc starším a chorým osobám pri samostatnom bývaní“ aisbl, medzinárodné neziskové združenie s právnou subjektivitou zriadené podľa belgického práva (ďalej len „združenie AALA“). Vzhľadom na to, že podľa správy o priebežnom hodnotení sa preukázalo, že existujúca riadiaca štruktúra spoločného programu AAL je efektívna a má dobrú kvalitu, by sa združenie AALA malo použiť ako realizačná štruktúra a malo by prevziať úlohu prideľovacieho a monitorovacieho orgánu programu AAL. Združenie AALA by malo spravovať finančný príspevok Únie a malo by zabezpečovať efektívnu realizáciu programu AAL.
(21)

Celkovo by mal program Eurostars-2 preukázať jasný pokrok smerom k ďalšiemu zosúladeniu a synchronizácii národných výskumných a inovačných programov ako skutočne spoločný program so silnou vedeckou, riadiacou a finančnou synchronizáciou. Silnejšia vedecká integrácia by sa mala dosiahnuť prostredníctvom spoločného vymedzenia a realizácie činností a mala by zabezpečiť excelentnosť a veľký vplyv vybraných projektov. Integrácia v oblasti riadenia by mala zabezpečiť ďalšie zlepšovanie prevádzkovej excelentnosti a zodpovednosti za program. Rozsiahlejšia finančná integrácia by mala vychádzať z celkového aj ročného primeraného finančného príspevku štátov zúčastňujúcich sa na programe Eurostars-2 a z vysokej miery vnútroštátnej synchronizácie. Toto by sa malo dosiahnuť postupnou harmonizáciou vnútroštátnych pravidiel financovania.
Príspevok zúčastnených štátov predstavuje najmä inštitucionálne financovanie národných metrologických ústavov a určených ústavov zúčastňujúcich sa na vybraných projektoch. Príspevok zúčastnených štátov by mal takisto zahŕňať peňažný príspevok na administratívne náklady programu EMPIR. Časť príspevku Únie by sa mala prideliť iným subjektom ako národným metrologickým ústavom a určeným ústavom zúčastňujúcim sa na vybraných projektoch. Pri výpočte finančného príspevku Únie pre národné metrologické ústavy a určené ústavy zúčastňujúce sa na projektoch programu EMPIR by sa malo zaistiť, aby príspevok Únie na program EMPIR nepresiahol príspevok zúčastnených štátov. Vzhľadom na to, že inštitucionálne financovanie národných metrologických ústavov a určených ústavov zúčastnenými štátmi zodpovedá režijným nákladom prideleným na projekty programu EMPIR a neprepláca sa z príspevku Únie, paušálna sadzba financovania oprávnených nepriamych nákladov národných metrologických ústavov a určených ústavov by sa mala prispôsobiť v porovnaní s paušálnou sadzbou uvedenou v nariadení (EÚ) č. 1290/2013. Paušálna sadzba financovania oprávnených nepriamych nákladov národných metrologických ústavov a určených ústavov by sa mala určiť na základe všetkých nepriamych nákladov, ktoré národné metrologické ústavy a určené ústavy zúčastňujúce sa na projektoch programu EMRP vykázali ako oprávnené, ktoré sú stabilné a predstavujú spoľahlivý odhad nepriamych nákladov, ktoré vzniknú národným metrologickým ústavom a určeným ústavom zúčastňujúcim sa na projektoch programu EMPIR. Keďže tieto nepriame náklady dosahujú 140 % celkových priamych oprávnených nákladov národných metrologických ústavov a určených ústavov, s vylúčením priamych oprávnených nákladov na subdodávateľov a bezplatných vecných príspevkov, ktoré sa nepoužili v priestoroch príjemcov, paušálna sadzba na financovanie nepriamych nákladov národných metrologických ústavov a určených ústavov by sa mala znížiť z 25 %, stanovených v nariadení (EÚ) č. 1290/2013, na 5 %. Preto je vhodné pre národné metrologické ústavy a určené ústavy ustanoviť odchýlku od článku 29 uvedeného nariadenia. Ostatné subjekty zúčastňujúce sa na projektoch programu EMPIR by sa mali financovať v súlade s uvedeným nariadením.
(9)

Komisia by sa mala oprieť o systémové technológie, ktoré odrážajú koncept „špecificky navrhnutej ochrany osobných údajov“. Pri uplatňovaní tohto konceptu by sa malo počas fázy navrhovania funkcie spojenej so spracovávaním osobných údajov v rámci portálu, rovnako ako aj iných funkcií portálu, vykonať posúdenie vplyvu vo vzťahu k ochrane súkromia a osobných údajov. Na základe daného posúdenia by sa mohli zistiť potenciálne riziká týkajúce sa ochrany údajov. V ňom by sa potom vymedzili aj vhodné opatrenia a záruky, ktoré by sa museli začleniť do systému v záujme ochrany osobných údajov.
(6)

Väčšina navrhovaných zmien je odôvodnená a prospešná a Únia by ich preto mala podporiť. Dve navrhované zmeny si vyžadujú dôkladnejšie posúdenie vzhľadom na vedecký a technický pokrok. Európska železničná agentúra by mala v spolupráci s príslušnými orgánmi najmä pokračovať v úsilí o nájdenie udržateľného riešenia, pokiaľ ide o detekciu vykoľajení a zmierňovanie ich účinkov vrátane uplatňovania tohto riešenia v budúcnosti. Ak by sa teda tieto zmeny v tejto fáze schválili, Únia by mala navyše vzniesť námietku podľa postupu stanoveného v článku 35 ods. 4 hlavy VII dohovoru COTIF,
(5)

Usmernenia pre zamestnanosť by mali zostať nezmenené až do konca roku 2014, aby bolo možné sústrediť sa na ich vykonávanie. Do konca roka 2014 by možnosti aktualizácie usmernení pre zamestnanosť mali zostať prísne obmedzené. V rokoch 2011, 2012 a 2013 sa usmernenia pre zamestnanosť zachovali nezmenené. Mali by sa zachovať aj na rok 2014,
(4)

Komisii v súlade s článkom 18b smernice 2003/87/ES pri výpočte historických emisií z dodatočných činností leteckej dopravy pomáhal Eurocontrol. Za najlepšie dostupné údaje na výpočet historických emisií sa považovali komplexné údaje o letovej prevádzke obsiahnuté v databázach Eurocontrolu, a to konkrétne v databázach úradu Central Route Charges Office (Ústredný úrad traťových poplatkov) a jednotky Central Flow Management Unit (Centrálna jednotka pre manažment prepravného toku). Predmetné údaje obsahujú údaje o skutočnej dĺžke trasy každého letu. Emisie sa potom vypočítali za každý jednotlivý let, pričom sa použila metóda „Abatement of Nuisances Caused by Air Transport 3“ (zmierňovanie nepriaznivých vplyvov leteckej dopravy) a metóda „Calculation of Emissions by Selective Equivalence“ (výpočet emisií na základe selektívnej ekvivalencie). Táto koncepcia výpočtu historických emisií sa spresnila použitím informácií o skutočnej spotrebe paliva, ktoré na účely validácie výsledkov dobrovoľne poskytol reprezentatívny počet prevádzkovateľov lietadiel.
(17)

Oslobodenia od dane AIEM alebo zníženia tejto dane by sa mali uplatňovať počas obdobia 6,5 roka. Bude však nevyhnutné vyhodnotiť výsledky takýchto oslobodení alebo znížení. Španielske orgány by mali Komisii najneskôr do 30. septembra 2017 predložiť správu o uplatňovaní oslobodení od dane AIEM alebo znížení tejto dane s cieľom overiť vplyv prijatých opatrení a ich prínos pre podporu alebo zachovanie miestnych hospodárskych činností pri zohľadnení znevýhodnení, ktorými sú veľmi vzdialené regióny postihnuté. Na tomto základe budú rozsah pôsobnosti a oslobodenia povolené podľa pravidiel Únie v prípade potreby upravené.
3.

Ak sa počas zasadnutia spoločného výboru plánuje prijať rozhodnutie o zmene protokolu podľa bodu 1, prijmú sa potrebné kroky, aby sa v pozícii stanovenej v mene Únie zohľadnili najnovšie štatistické, biologické a iné príslušné informácie, ktoré boli oznámené Európskej komisii. Na uvedený účel a na základe uvedených informácií útvary Komisie predložia Rade alebo jej prípravným orgánom na zváženie a schválenie dokument, v ktorom sa uvedú podrobnosti navrhnutej pozície Európskej únie, a to v dostatočnom predstihu pred príslušným zasadnutím spoločného výboru. V súvislosti s otázkami uvedenými v bode 1 písm. a) si schválenie plánovanej pozície Európskej únie Radou vyžaduje kvalifikovanú väčšinu hlasov. V prípade ostatných otázok sa pozícia Európskej únie navrhnutá v prípravnom dokumente považuje za schválenú, pokiaľ členské štáty v počte blokujúcej menšiny nevznesú námietku počas zasadnutia prípravného orgánu Rady alebo do 20 dní od prijatia prípravného dokumentu, podľa toho, čo bude skôr. Ak sa vznesie takáto námietka, vec sa predloží Rade. Ak ani v priebehu ďalších zasadnutí, ani na mieste nemožno dosiahnuť dohodu o tom, aby sa v pozícii Európskej únie zohľadnili nové prvky, záležitosť sa postúpi Rade alebo jej prípravným orgánom. Komisia sa vyzýva, aby v náležitom čase prijala všetky kroky nadväzujúce na rozhodnutie spoločného výboru, a to v nutných prípadoch aj vrátane uverejnenia príslušného rozhodnutia v Úradnom vestníku Európskej únie a predloženia návrhu potrebného na vykonanie tohto rozhodnutia.